stanford-oval/wikipedia huggingface dataset:
ג'ף הארדי
קריירה מקצוענית > World Wrestling Federation/World Wrestling Entertainment > הארדי בויז

ג'ף ואחיו מאט הופיעו לראשונה ב-WWE ב-1998 כצוות האקרובטי "הארדי בויז". הם התעמתו ב-Tag team עם הקבוצה "The Brood" שכללה את אדג', כריסטיאן וגנגרל. הם זכו בקרב האליפות הראשון שלהם נגד בראדשואו ופארוק על אליפות ה-WWF לזוגות, אך הפסידו את התואר בחזרה לאחר כחודש.
לאחר הפירוק של "The Brood", הם התאחדו עם ג'אנגלר כנגד "The New Brood" (אדג' וכריסטיאן). הקבוצה לא ידעה ימים ארוכים, אך באירוע "ללא רחמים", ניצחו ה"הארדי בויז" בקרב סולמות הראשון לזוגות ב-WWF נגד אדג' וכריסטיאן. ה"הארדי בויז", הוסיפו לעצמם את המנהלת וחברת האמת שלהם- ליטה. הם המשיכו בסכסוך עם "The New Brood" עד שנת 2000, במהלך השנים זכו מהם פעמיים באליפות ה-WWF לזוגות, ומאז נגמר הסכסוך איתם.
במהלך השנים רכש הארדי שם של מתאבק מוזר ופזיז. ההתמחות העיקרית שלו הייתה בעיקר בקרבות ה-TLC (שולחנות, סולמות וכיסאות) שהשתתף בהם.
במהלך 2001 קיבל דחיפה כמתאבק יחיד; הוא זכה באליפות הבין יבשתית (מטריפל H), באליפות במשקל קל (מג'רי ליין) ובשתי אליפויות הארדקור (אחת ממייק אווסום, והשנייה מרוב ואן דאם).
בסוף 2001, החלו מאט וג'ף להסתכסך. על פי קו העלילה, מאט דרש קרב נגד ג'ף באירוע של WWE נגד ג'ף, כאשר ליטה הייתה השופטת האורחת. בקרב ג'ף ניצח, למרות שהרגל של מאט הייתה על החבלים (מה שאומר שלא נמשכת הספירה), ומאט הפסיד בגלל טעות השופטת. ליטה הצטרפה לצדו של ג'ף, ולשניים היה סכסוך עם מאט. במשך הפיוד, הפסיד ג'ף את תואר ההארדקור, ולפי התסריט פצע את ג'ף וליטה. בתוכנית סמאקדאון תקף אנדרטייקר גם את מאט, וג'ף, מאט וליטה לא ראו זה את זה עד ה"רויאל ראמבל", אך לבסוף האחים השלימו, המשיכו בעלילותיהם ולעולם לא הזכירו זאת.
בתחילת אפריל 2003 הסתכסכו הקבוצה עם ברוק לסנר, לאחר שביצע את מהלך הסיום שלו, F-5, על מאט, על רמפת הפלדה. למאט וללסנר היה קרב בבאקלאש, בו הפסיד מאט ללסנר על ידי נוקאאוט. הם המשיכו בסכסוך עם לסנר, אך הם ניצחו את לסנר רק פעם אחת, על ידי פסילה.
ב-22 ביולי 2002, זכה הארדי בתואר ההארדקור השלישי שלו לאחר שניצח את "בראדשו".
קריירה מקצוענית > World Wrestling Federation/World Wrestling Entertainment > מתאבק יחיד

בשנת 2002, לאחר שנים שהתמקד בקריירת זוגות, האחים הפכו כל אחד למתאבק יחיד. ג'ף החל את דרכו כמתאבק יחיד כאשר איתגר את אנדרטייקר לקרב סולמות על האליפות הבלתי מעורערת. הארדי נוצח בזמן קצר, אך הרוויח כבוד מאנדרטייקר. לאחר מכן, הוא זכה בתואר אליפות אירופה, לאחר שניצח את ויליאם ריגל.
לאחר החזקה של מספר שבועות בתואר הוחלט שאליפות אירופה והאליפות הבין יבשתית תתאחדנה לאליפות אחת. רוב ואן דאם, שהיה האלוף הבין יבשתי באותה התקופה, ניצח בקרב נגד הארדי, ובעקבות זאת אליפות אירופה בוטלה, ונשארה האליפות הבין יבשתית. לאחר מכן, באירוע הדראפט, הועבר מאט לסמאקדאון ואילו, ג'ף נשאר ב-Raw.
בינואר 2003 הארדי הפך לדמות "רעה" ושנואה על הקהל, לאחר שתקף את רוב ואן דאם ושון מייקלס. אוהדי ה-WWE הפסיקו לשנוא אותו כחודש לאחר המעשה, כאשר הציל את הדיווה סטייסי קיבלר מהשנוא הנוסף אז, כריסטיאן.
ב-22 באפריל 2003, השתחרר הארדי מהחוזה שלו בארגון.
קריירה מקצוענית > TNA

הארדי הצטרף ל-TNA ב-23 ביוני 2004. הוא קיבל מיד קרב על אליפות TNA נגד איי ג'יי סטיילס, אך הקרב נגמר ללא הכרעה לאחר שקיד קאש ודאלאס התערבו.
כאשר חזר ל-TNA קיבל הזדמנות לקרב על אליפות במשקל כבד של NWA. הוא התמודד נגד ג'ף ג'ארט, אך הפסיד. באוקטובר 2004 זכה הארדי בטורניר והיה זכאי לקרב על האליפות במשקל כבד של NWA בקרב סולמות נגד ג'ארט, אך גם בקרב זה הפסיד, לאחר שקווין נאש וסקוט הול התערבו.
חודש לאחר מכן ניצחו הארדי, סטיילס ורנדי סאבאג' את "Kings of Wrestling" (ג'ארט, הול ונאש).
לאחר הסכסוך עם "Kings of Wrestling", נכנס ג'ף לעימות עם רייבן, ואיתגר אותו לקרב כלוב באירוע החודשי של אפריל, בו הארדי ניצח. הארדי הושעה מ-TNA לאחר שלא הופיע לקרב חוזר נגד רייבן, לטענתו בגלל קשיי נסיעה. ההשעיה של הארדי תמה ב-5 באוגוסט, וחזר שבוע אחרי, כאשר תקף את ג'ף ג'ארט.
במשך אוקטובר 2005, התעמת הארדי עם שלושה אויבים נוספים: סאבו, ריינו ואביס. הסכסוך של הארבעה הסתיים באירוע החודשי של TNA, ובו ריינו ניצח לאחר שביצע את מהלכו האישי על הארדי.
בדצמבר 2005, הארדי לא הופיע לקרב נוסף, גם הפעם בגלל קשיי נסיעה, וכתוצאה לא הופיע יותר ב-TNA עד 2010 ששם ג'ף הגיע באופן מפתיע באמצע קרב כלוב ברזל. הארדי רכש חברים כמו שאנון מור וג'סי ניל שהיו חברי ילדות שלו. ג'ף רכש גם אויבים כמו אביס שבספטמבר 2010 פצע את גופו של RVD (רוב ואן דאם) וכשהאחרון חזר, ג'ף עזר לו. בזמן ש-RVD, שכיהן כאלוף העולם במשקל כבד של TNA באותה התקופה, נפצע היו צריכים לעשות טורניר ומי שיזכה יזכה בתואר.
ג'ף עבר את רוב טרי וכשניסה לנצח בקרב נגד קורט אנגל הקרב נגמר בשוויון מתוצאה של הגבלת זמן ולכן הגמר על האליפות במשקל כבד תהיה באירוע הגדול של ה-TNA Bound For Glory שהקרב ייערך בקרב משולש בין הארדי, אנגל ומר אנדרסון. ג'ף הארדי זכה באליפות העולם בזכות העזרה של אריק בישוף והאלק הוגאן וזה היה סימן שהוא ביצע את מעברו לדמות רעה. כדמות רעה הוא הצטרף לקבוצת המורדים שכללה את ריק פלייר, אריק בישוף, האלק הוגאן, AJ סטיילס, קאזריאן, רוברט רוד, ג'יימס סטורם, ג'ף ג'ארט, "המפלצת" אביס, רוב טרי ואחיו, מאט, שהצטרף לארגון לקראת סוף חודש דצמבר 2010.
ב-17 במרץ 2011 הושעה ג'ף מ-TNA עקב שימוש בסמים. ב-25 באוגוסט 2011 חזר ג'ף ל-TNA. באוקטובר הארדי התחיל פיוד עם חברו לשעבר באימורטול, ג'ף ג'ארט. בנקודת מפנה, הארדי ניצח את ג'ארט בשלושה קרבות: הראשון ב-10 שניות, השני ב-6 דקות והשלישי ב-6 שניות. אחרי שג'ארט טען שאין מספיק מקום לשניהם ב-TNA אז סטינג הציע שבאירוע פיינל רזולושן יהיה קרב כלוב שבו אם הארדי ינצח הוא יקבל קרב על אליפות העולם ואם יפסיד הוא יעזוב את הארגון. הארדי ניצח בקרב וג'ארט פוטר. במשך כל 2012 הארדי רדף אחר אליפות העולם. מיוני עד ספטמבר הארדי התחרה ב-Bound For Glory Series שבו השתתפו 12 מתאבקים, כך שארבעת הראשונים נפגשו באירוע נו סרנדר והמנצח קיבל קרב אליפות באירוע Bound For Glory. בסדרת זו הארדי סיים רביעי ועלה לחצי גמר שבו הוא ניצח את סמואה ג'ו, כשבהמשך הספיישל הוא נפגע בכתף מהתקפה של אייסס ואייטס, אבל בכל זאת בקרב המרכזי הוא הופיע בגמר הטורניר וניצח את בולי ריי. אחרי זה הוא פיתח יריבות נגד אלוף העולם אוסטין אריס, שהתחיל לקנא בהארדי על כל האהדה שהוא קיבל. ב-Bound For Glory הוא ניצח את אריס וזכה באליפות העולם בפעם השלישית.
קריירה מקצוענית > חזרה ל-WWE

באוגוסט 2006 הודיע ה-WWE שחתם עם ג'ף הארדי על חוזה ושיתחיל להתאבק בסוף החודש. ביום חזרתו, הוא ניצח את אלוף ה-WWE אז, אדג', כתוצאה מפסילה.
הארדי ניסה את מזלו לאחר שניצח את אדג', להביס גם את האלוף הבין יבשתי, ג'וני נייטרו, מספר שבועות כדי לזכות בזהב, אך לא הצליח לנצח אותו, כולל באירוע "בלתי נסלח". אך, ב-2 באוקטובר, הצליח הארדי סוף סוף לזכות בתואר זה מנייטרו. תקופת האליפות שלו לא הייתה ארוכה, והוא הפסיד את האליפות בחזרה לנייטרו. אך, לאחר שבוע, ניצח ג'ף את נייטרו וזכה בתואר בפעם השלישית בקריירה שלו.
קריירה מקצוענית > חזרה ל-WWE > חזרת ה"הארדי בויז"

בנובמבר 2006, התאחד ג'ף עם מאט פעם נוספת, כצמד ה"הארדי בויז", וניצחו את "Full Blooded Italians". באירוע סדרת ההישרדות, שני האחים היו חלק מ-DX, וניצחו את הזוג Rated-RKO, שכלל את אדג' ורנדי אורטון.
אז, קיבלו האחים את ההזדמנות הראשונה שלהם מאז חזרתם לזכות באליפות הזוגות, אך לא מימשו אותה בקרב.
כשג'ף היה עדיין בסכסוך עם ג'וני נייטרו ו-MNM, הוא אותגר פעם נוספת לקרב על האליפות ב"מהפכת השנה החדשה", בקרב כלוב, על ידי נייטרו. לאחר ההפסד של נייטרו בקרב, ה"הארדי בויז" ניצחו את MNM גם ברויאל ראמבל וגם ב"אין דרך החוצה". בערב לאחר מכן, הובס ג'ף על ידי אומאגה בקרב על האליפות הבין יבשתית.
באפריל 2007 הארדי התחרה בקרב "כסף בבנק" ברסלמניה 23. הוא היה קרוב מאוד לזכייה, אך לבסוף זכה מר קנדי במזוודה. בלילה שלאחר רסלמניה, מאט וג'ף התמודדו בקרב "באטל רויאל" בעל 5 זוגות, וזכו באליפות לאחר שהצמידו את לאנס קייד וטרבור מורדוך. אז, החלו האחים סכסוך עם קייד ומורדוך. הם ניצחו אותם גם באירוע באקלאש וגם באירוע לילה של אלופים. לבסוף, בתוכנית Raw הובסו בקרב נגדם וגם בקרב החוזר נגדם.
קריירה מקצוענית > אירועים מרכזיים ואלוף ה-WWE

תוך כדי סכסוך עם אומאגה, שלקח את תוארו, החל הארדי בפתאומיות להמריא בהישגיו ה-WWE. הוא הביס את אומאגה לאחר מספר שבועות של ניסיון לזכות בתואר. זו הייתה התחלת עליית הישגיו של הארדי, ובאירוע "סדרת ההישרדות" נשארו הוא וטריפל H אחרונים בקרב ההדחות המסורתי. בעקבות זאת התאחדו שניהם לזוג, שלבסוף הוליך לעימות כבוד. העימות הפסיק ב"ארמגדון", כאשר ג'ף הביס את טריפל H והפך להיות המועמד מספר 1 לאליפות ה-WWE נגד רנדי אורטון ברויאל ראמבל.
העימות הבא של הארדי היה נגד אורטון, כאשר בעט בראשו של מאט, אחיו של ג'ף. כנקמה, ג'ף ביצע על אורטון את מהלך הסיום שלו, סוואנטון בומב, מראש הסט של התוכנית, והוא יצר לעצמו רושם שינצח בקרב האליפות שלהם ברויאל ראמבל. למרות זאת, ג'ף הפסיד בקרב, אך נהיה אחד מתוך ששת המועמדים לקרב ההדחות ב"אין דרך החוצה". הארדי העפיל לשני האחרונים בקרב אך הפסיד והמנצח בקרב היה טריפל H.
הארדי חזר להתאבק כאשר ניצח את אומאגה בכיסוי, מה שעורר את היריבות והתחרות בין השניים. לשניים אף היה קרב "כיסויים נספרים בכל מקום" ב-"One Night Stand", שבו הארדי ניצח.
ב-23 ביוני 2008, הועבר הארדי מ-Raw לסמאקדאון במסגרת הדראפט המסורתי. בסמאקדאון הוצעו להארדי יותר הזדמנויות לאליפויות והשתתף בקרב "ערבוב האליפות" השני בהיסטוריה באירוע "בלתי נסלח", ואתגר את האלוף טריפל H לקרבות באירועים "ללא רחמים" ו"יום ראשון הווירטואלי", אך בכולם נחל אכזבה. ב"ארמגדון" בסוף דצמבר 2008, סוף-סוף הצליח הארדי במסעו שארך 5 חודשים להיות אלוף ה-WWE, וניצח בקרב משולש על האליפות, שכלל גם את טריפל H ואדג'.
באירוע רויאל ראמבל, נערך קרב חוזר בין אדג' להארדי על אליפות ה-WWE, שם הארדי הובס לאחר שאחיו מאט התערב בקרב לטובת היריב. לאחר מכן, מאט התחיל לגרום לפסילות בקרבות של הארדי מה שגרם לג'ף להפסיד בקרב על התואר אליפות העולם במשקל כבד וקרב על התמודדות בקרב "כסף בבנק" ברסלמניה. בעקבות עימות זה נקבע בין השניים קרב ללא חוקים ברסלמניה בו ג'ף הפסיד למאט.
גם אחרי רסלמניה הפיוד בין השניים המשיך, ולשניהם נקבע קרב "אני פורש" באירוע באקלאש שם ג'ף הצליח סוף סוף לנצח את אחיו, אחרי פעמיים טוויסט אוף פייט ופעמיים סוונטון בומב ג'ף קשר את מאט לשולחן ואיים לבצע סוונטון בומב מסולם מאט התחנן לרחמים ולבסוף נכנע.
ב-9 ביוני 2009 באירוע חוקי אקסטרים, התמודד הארדי נגד אדג' על אליפות העולם במשקל כבד. בסיום הקרב הארדי ניצח את אדג' וזכה בתואר, אך לרוע מזלו זמן קצר לאחר סיום הקרב ניגש לזירה המתאבק CM פאנק ופדה את חוזה האליפות שברשותו לקרב מיידי על חגורת האליפות, פאנק ניצל את חולשתו של הארדי מהקרב הקודם והצליח להביס אותו ולזכות בתואר. כהונתו של ג'ף הארדי כאלוף העולם במשקל כבד נחשבה לקצרה בהיסטוריה של ה-WWE.
ב-28 ביוני 2009 באירוע "המכה" התמודד הארדי נגד CM פאנק, אך יריבו נפסל במכוון בשביל להחזיר את אליפותו.
ב-26 ביולי 2009 באירוע "ליל האלופים" ג'ף התמודד מול CM פאנק להזדמנות האחרונה שלו לקבל את תואר אלוף העולם במשקל כבד.
בקרב זה ג'ף ניצח והפך בפעם השנייה לאלוף העולם במשקל כבד.
ב-23 באוגוסט 2009 באירוע סאמרסלאם נוצח הארדי על ידי CM פאנק ובכך הפסיד את תואר האליפות שברשותו. ארבעה ימים לאחר מכן נערך הקרב החוזר בתוכנית סמאקדאון שם נקבע שמפסיד הקרב בנוסף לאיבוד התואר גם יעזוב את ה-WWE.
קריירה מקצוענית > אירועים מרכזיים ואלוף ה-WWE > 2017

בשנת 2017 באירוע רסלמניה 33 נקבע קרב על אליפות הזוגות של Raw בקרב השתתפו שלושה זוגות והקרב היה קרב סולם ולפני שהקרב התחיל המנחים של רסלמניה 33, הניו דיי, הגיעו והכריזו שהם מוסיפים עוד זוג לקרב והזוג היה ההארדי בויז שלא הופיעו ב-WWE הרבה מאוד זמן ההארדי בויז גם ניצחו בקרב. ב-30 באפריל 2017 נערך קרב על אליפות הזוגות של Raw בין מאט וג'ף לבין סזארו ושיימוס ההארדי בויז ניצחו בקרב ואחרי הקרב שני הזוגות לחצו ידיים, אבל באמצע החגיגות של ההארדי בויז סזארו ושיימוס תקפו אותם ובמהלך הקרב שיימוס ביצע על ג'ף את מהלך הסיום שלו, הברוג קיק, והוציא לג'ף שן.
אליפויות והישגים

אליפות ה-WWE (פעם אחת)
אליפות העולם במשקל כבד (פעמיים)
האליפות הבין יבשתית (5 פעמים)
אליפות ארצות הברית (פעם אחת)
אליפות העולם לזוגות (WWE) (פעם אחת) - ביחד עם מאט הארדי
אליפות הזוגות (WWE) (פעם אחת) - ביחד עם מאט הארדי
אליפות העולם של אימפקט (3 פעמים)
אליפות העולם לזוגות של אימפקט (3 פעמים, נוכחי) - ביחד עם מאט הארדי
חיים אישיים

הארדי נמצא בקשר זוגי מחייב עם בת' ברית. ב-28 בספטמבר 2011, נולדה להארדי בתו הראשונה. מאט הארדי (אחיו) העלה למשתמש הרשמי שלו ביוטיוב וסיפר על הלידה. התינוקת נקראה בשם רובי קלייר הארדי, על שם אימו שנפטרה.
ג'ף עוסק גם בתחומים אחרים מלבד היאבקות, כגון: מוזיקה (חבר בלהקת Peroxwhy?gen), אומנות, אופנועים ועוד. את האופנוע הראשון קיבל שהיה בן 14, אך לאחר שהתרסק באחד מהמרוצים, ופצע את ידו, הפסיק.
מאט וג'ף כאלופי העולם בזוגות
ג'ף הארדי כאלוף ה-WWE
מייק מק'ריידי

| --- | --- |

 לידה:  5 באפריל 1966 (בן 58) פנסקולה, פלורידה, ארצות הברית
 מוקד פעילות:  ארצות הברית 
 תקופת הפעילות:  מ-1979
 מקום לימודים:  תיכון רוזבלט 
 עיסוק:  מוזיקאי, גיטריסט
 סוגה:  רוק אלטרנטיבי גראנג'
 שפה מועדפת:  אנגלית 
 כלי נגינה:  גיטרה
 חברת תקליטים:  A&M רקורדס 
 שיתופי פעולה בולטים:  פרל ג'אם, טמפל אוף דה דוג, מד סיזן
 pearljam.com
 פרופיל ב-IMDb
 
מייקל דייוויד "מייק" מק'ריידי (באנגלית: Michael David McCready; נולד ב-5 באפריל 1966) הוא מוזיקאי אמריקאי, המשמש כגיטריסט המוביל של להקת הגראנג' פרל ג'אם, שהוא אחד ממייסדיה. מק'ריידי היה חבר במקביל לפעולתו בפרל ג'אם בלהקת מד סיזן ובסופר גרופ טמפל אוף דה דוג. הוא נחשב לאחד מהגיטריסטים המובילים של סצנת הגראנג'.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | שיר הרוק הטוב ביותר | "Dark Matter" | מועמדות |  |
הערות שוליים

↑  2025 GRAMMYs: See The Full Winners & Nominees List | GRAMMY.com, grammy.com
| --- | --- |
בקרת זהויות :  NLI: 987007362961005171  BnF: cb140509932 (data)  ISNI: 0000 0001 1476 590X  LCCN: no00024961  MusicBrainz: 16cb4a74-225a-4262-a885-628083f12460  NKC: xx0033780  VIAF: 315550903   WorldCat (עם VIAF): 315550903
דוד הנגיד

ערך זה עוסק ברבי דוד ברבי אברהם הנגיד. אם התכוונתם לנינו רבי דוד ברבי יהושע הנגיד, ראו .
| --- | --- |
 לידה:  1222 כ"ד בטבת ד'תתקפ"ג
 פטירה:  1300 (בגיל 78 בערך) א' באלול ה'ס'
 מקום קבורה:  טבריה 
 תקופת הפעילות:  ?–1300 
 אב:  אברהם בן הרמב"ם 
 צאצאים:  אברהם הנגיד 
 
 תפקידים נוספים:  נגיד מצרים 
 
רבי דוד הנגיד (כ"ד בטבת ד'תתקפ"ג, 19 בדצמבר 1222 − א' באלול ה'ס', 1300) היה בנו של רבי אברהם בן הרמב"ם (ראב"ם), וכיהן אחריו כנגיד לקהילות היהודים במצרים, סוריה וארץ ישראל.
תאריך לידתו

בעבר שיערו כי נולד בשנת 1212, וכך כתב אליהו אשתור בספרו "תולדות היהודים במצרים וסוריה תחת שלטון הממלוכים". השערה זו הופרכה על ידי תעודה שנמצאה בגניזה הקהירית ומתייחסת ללידתו של רבי דוד. ש"ד גויטיין הראה שהכתוב בתעודה זו מדויק, והשערתו של אשתור איננה נכונה. למשל, התיאור במכתב אודות פטירת ידידו של ראב"ם, אברהם החסיד, שבועות מספר אחר כך, ובהתאמה בתעודה אחרת בגניזה נאמר שעזבונו של אברהם החסיד נמכר בפיקוחו של ראב"ם בראשית 1223.
חייו

נולד בקהיר בשנת 1222, ובהיותו בן 15 נפטר אביו. מונה לנגיד בסביבות שנת 1245. בשנות נגידותו הראשונות כיהן כנגיד תחת חסותו והדרכתו של סבו רבי חננאל בן שמואל. בשנת 1250 נוצר ערעור על כהונתו ורבי דוד ברח יחד עם סבו לירושלים או לאלכסנדריה. בשנת 1252 הוא חזר לשלטון עד שבשנת 1285 הודח פעם נוספת מנגידותו והיגר לעיר עכו. בזמן שהותו בעכו, ניהל מאבק נגד תנועת ההתנגדות לרמב"ם שהובילו רבי שלמה פטיט וחכמים נוספים. בשנת 1291 חזר למצרים ולכהונתו כנגיד.
נפטר בשנת 1300. על פי המסורת, הוא הובל לקבורה בטבריה ונטמן בסמוך לקבר הרמב"ם סבו. בשנת תרצ"ב (1922) נתגלתה לכאורה מצבת קבורתו, שעליה נכתב: ”זה קבר רבינו דוד נכדו של רבינו הגאון משה בן רבינו מימון מורינו מאור הגולה”. המצבה הועברה למוזיאון הקהילה היהודית בקהיר הנמצא בבית הכנסת שער השמים. הרב משה הלל הוכיח שמצבה זו היא זיוף מאוחר שנעשה על ידי האחים רבי יעקב משה ורבי ברוך טולידאנו.
בנו היה רבי אברהם הנגיד, אביו של רבי יהושע הנגיד.
חיבוריו

על פי המסורת, לרבי דוד הנגיד מיוחסים שלשה חיבורים.
"מדרש דוד" - ספר דרשות על התורה (על ספרי בראשית ושמות) שנכתב בלשון הערבית והיה פופולרי בארצות המזרח, ונהגו לקרוא ממנו בבתי הכנסיות בשבת לאחר תפילת מנחה.
"מדרש דוד" - ביאור לפרקי אבות אשר גם הוא נכתב בערבית מדוברת, נהגו לקרוא בבתי הכנסת בשבתות שבין פסח ושבועות.
פירוש לספר 'נבואת הילד' העוסק בענייני אחרית הימים וקץ הגאולה (ספר זה לא נדפס מעולם).
החוקר יוסף ינון פנטון מעריך, שהספר מדרש דוד לא נתחבר על ידי רבי דוד אלא על ידי חכם אנונימי מאוחר מכיוון שסגנון המדרש אינו מתאים לתקופתו של רבי דוד. לפי השערתו של פנטון מכיוון שמדרש זה נכתב לצורך דרשות במנחה של שבת, וגם רבי דוד בן יהושע הנגיד (נינו של רבי דוד בר' אברהם) כתב ספר בשם "מדרש יקר חמדה" לצורך דרשות במנחה, הציבור בלבל בין השני הספרים בעלי אותה המטרה והחל לייחס גם את המדרש של החכם האנונימי לרבי דוד בר' יהושע הנגיד, ולאחר כמה דורות נוצר בלבול נוסף בין הסב לנינו והמדרש יוחס לרבי דוד הראשון.
לקריאה נוספת

אלה אלמגור, כתבי היד של מדרשי ר' דוד הנגיד, הוצאת יד בן צבי, 1995
איתנית - מוצרי בניה

|  נתונים כלליים |
| --- | --- |
 תקופת הפעילות:  1952–1997 (כ־45 שנים)
 ענפי תעשייה:  תעשיית הבנייה
 
איתנית - מוצרי בניה בע"מ, שנודעה גם בשמה הקודם, ישאסבסט, הפעילה בית חרושת לייצור מוצרי אזבסט-צמנט (תערובת המורכבת מכ-10% אסבסט וכ-90% מלט) שפעל החל מ-1952 בצפון-מערב נהריה. המפעל נסגר ב-1997 מחמת הסיכון הבריאותי שבאסבסט.
היסטוריה

המפעל הוקם ב-1952 בשם "ישאסבסט" על ידי יקותיאל פדרמן ומשקיעים מחו"ל. המפעל השתרע על שטח של 150 דונם, בהם 13 אלף מ"ר שטח בנוי. המפעל ייבא לישראל אסבסט גולמי, וייצר ממנו מוצרי אסבסט-צמנט מוגמרים, כגון צינורות, לוחות גליים לגגות, לוחות שטוחים, עציצים ותריסים. המפעל סיפק פרנסה לתושבי הגליל המערבי, ובשיאו העסיק כ-1,200 עובדים. המפעל גם ייצא את תוצרתו.
עם השנים התגלתה תחלואה חריגה במחלות ריאה בקרב עובדי המפעל, ומחקרים סטטיסטים הראו עלייה בתחלואה של סרטן מסוג מזותוליומה באזור הגליל המערבי, סרטן המקושר לנשימת סיבי אזבסט. החמת המוניטין הרע שיצא לאסבסט שינה המפל את שמו באמצע שנות ה-80 מ"ישאסבסט" ל"איתנית - מוצרי בניה".
על אף החשד הכבד לקשר בין המפעל ועליית התחלואה נמנעו הרשויות מלפעול כנגד המפעל. יש שטענו שהקשר בין הרשויות למשפחת פדרמן, מבעלי המפעל, עלול היה להשפיע על שיקול הדעת של אותן רשויות (כמו מימון הוצאת פרסומים מקצועיים של משרד העבודה שאמור לפקח על המפעל, חברותו של מנכ"ל המפעל בוועדה הממשלתית לאבק מזיק שאף היא אמורה לפקח על המפעל ומימון מחקר שיוכיח שאין כל סכנה באזבסט).
בסופו של דבר עזר לחץ התושבים והמפעל נסגר סופית ב-1997 לא לפני שנמצא שכמויות גדולות של פסולת אסבסט רעילה נקברו בשטח המפעל בתקופת פעילותו.
בעיית פסולת האסבסט

במסגרת תהליכי הייצור הצטברה במפעל פסולת אסבסט תעשייתית, שהמפעל נפטר ממנה בשתי דרכים:
מכירה או מסירה של הפסולת לצדדים שלישיים, שהשתמשו בה בעיקר לחיפוי קרקע, כגון סלילת דרכים וציפוי מגרשי חניה. דרך זו נפסקה לקראת סוף שנות ה-70.
הטמנת הפסולת בקרקע.
הפסולת פוזרה בעשרות רבות של אתרים בכל רחבי הגליל המערבי, והיוותה מקור לסיכון בריאותי לתושבי האזור. סקרים שיזמה המדינה העלו כי כמות פסולת האסבסט שפוזרה בגליל המערבי היא כ-30 אלף קוב, וההערכה של המדינה היא כי כמות הקרקע הנקייה שזוהמה בשל פסולת זו היא כ-150 אלף קוב. להערכת איתנית היחס בין הפסולת לקרקע המזוהמת הוא 1:3 ולא 1:5.
בשלב מסוים החלה איתנית לפנות חלק מפסולת האסבסט לאתר בתחומי המועצה המקומית שלומי (מחצבת חניתה), ללא היתר או רישיון. בשנת 1981 דרש משרד הבריאות להפסיק את ההטמנה שם, והאתר נסגר. לאחר מכן הטמינה איתנית פסולת אסבסט באתר שייח' דנון, גם כאן ללא היתר או רישיון. במרץ 2002 הוציא המשרד להגנת הסביבה תנאים להיתר זמני שיאפשרו את שיקום האתר בשייח' דנון. עתירה שהגישה איתנית נגד המשרד - נדחתה, תוך שבית המשפט מציין כי הדרישה לחייב את איתנית לשאת בעלויות שיקום האתר היא "טבעית וברורה מאליה". בסופו של דבר בשנת 2003, בתום הליכים משפטיים נוספים, נסגר גם אתר שייח' דנון.
בשנת 1998 - לאחר סגירת המפעל - יזמה עיריית נהריה פרויקט להקמת פארק שעשועים בשם "מדינת הילדים" על חוף הים, בסמוך למפעל הסגור. כאשר התברר שהשטח מזוהם באסבסט הוציא המשרד להגנת הסביבה צו לשמירת הניקיון, מכוח סעיף 13ב לחוק שמירת הניקיון, התשמ"ד-1984. עיריית נהריה הודיעה כי היא תנקה את השטח מאסבסט, ובהמשך תבעה את איתנית להחזר עלויות. בשנת 2007 הסתיים הסכסוך בין העירייה לאיתנית בהסכם פשרה ביחס לאותו שטח.
בשנת 2011 נחקק חוק למניעת מפגעי אסבסט ואבק מזיק. סעיף 74 לחוק עוסק ב"חברות שעסקו במועד שקדם ליום התחילה בייצור אסבסט בגליל המערבי" - הניסוח אמנם כללי, אך למעשה הוא חל על חברה אחת בלבד - איתנית, וחייב אותה להשתתף במחצית עלות הפרויקט לפינוי אסבסט מהגליל המערבי. החברה עתרה לבג"ץ, בנימוק שזהו חוק פרסונלי הפוגע בזכות הקניין שלה, ולכן אינו עומד בתנאיה של פסקת ההגבלה שבחוק יסוד: כבוד האדם וחירותו. פסק הדין קבע שהחוק הוא לתכלית ראויה ומידתי, משום ש"הסעיף נועד לתת מענה למצב הייחודי שנוצר: מצבורי פסולת אסבסט בהיקף גדול, באזור גאוגרפי מוגדר, שנוצרו באופן שיטתי על ידי גורם אחד דומיננטי", ולכן נדחתה העתירה, תוך ביסוס העיקרון "המזהם משלם".
הערות שוליים

↑  "ישאסבסט" פורש צינורותיו בארץ, זמנים, 14 בפברואר 1954
↑  מפעלי "ישאסבסט", על המשמר, 13 במרץ 1957;
 מפעל האסבסט איתנית בנהריה, באתר ארכיון הסרטים הישראלי בסינמטק ירושלים, 1957
↑  צינורות "ישאסבסט" לארה"ב, הארץ, 10 באוקטובר 1958;
מפעל "ישאסבסט" בנהריה - יורחב, הארץ, 22 בפברואר 1961
↑  יצחק מרידור, פועלי ישאסבסט משלמים עתה שטרות מהעבר, דבר, 23 במרץ 1983;
אדי גל, 9 מעובדי "איתנית" מתו השנה מסרטן האסבסט, חדשות, 5 בינואר 1987
↑  חיים ריבלין, ‏סופת אבק אסבסט: כך הפך הגליל המערבי לאזור מוכה סרטן ממאיר, באתר ‏מאקו‏, 11 במאי 2012
↑  מאת דוד חיון, ‏אחרי כ-40 שנות פעילות: נסגר מפעל איתנית שבבעלות משפחת פדרמן, באתר גלובס, 16 בנובמבר 1999
↑  תמיר אגמון, ‏פרויקט פינוי פסולת אזבסט בגליל המערבי – אומדן עלות, באתר מרכז המחקר והמידע (ממ"מ) של הכנסת, 21 בפברואר 2011
↑  עת"מ (חיפה) 589-02 איתנית מוצרי בניה בע"מ נ' המשרד לאיכות הסביבה, ניתן ב-5 באוגוסט 2002
↑  אסבסט בגליל המערבי, באתר המשרד להגנת הסביבה
↑  בג"ץ 6971/11 איתנית מוצרי בניה בע"מ נ' מדינת ישראל ואחרים, ניתן ב־2 באפריל 2013
↑  דנה מנחה, שרון רוטשנקר, יצחק ברט,  הכרה בעקרון "המזהם משלם" במשפט הישראלי: בג"ץ 6971/11 איתנית מוצרי בניה בע"מ נ' מדינת ישראל, "שורשים במשפט", באתר משרד המשפטים, 28 במרץ 2019
נחל עוז

| --- | --- |

מדינה: ישראל ישראל
מחוז: הדרום
מועצה אזורית: שער הנגב
גובה ממוצע: ‎70 מטר
תאריך ייסוד: 1951
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 596 תושבים
    - מתוכם, תושבי ישראל: 572 תושבי ישראל
 מפת מיקום  מפה דינמית   (למפת מערב הנגב מוגדלת) נחל עוז(למפת מערב הנגב רגילה) נחל עוז(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל עוז(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל עוז31°28′22″N 34°29′51″E﻿ / ﻿31.4727983550584°N 34.4975227761107°E﻿ / 31.4727983550584; 34.4975227761107  heמפת היישובים של מועצה אזורית שער הנגב באדום - נחל עוז בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10
http://nahaloz.org.il
נַחַל עוֹז הוא קיבוץ במערב הנגב הצפוני, ליד הערים שדרות ונתיבות וליד רצועת עזה. זהו היישוב הדרומי והמערבי ביותר בתחומי המועצה האזורית שער הנגב.
היסטוריה > הקמת היישוב

היישוב הוקם ב-26 ביולי 1951 כהיאחזות הנח"ל הראשונה בישראל, בשם "נחלאים א' - מול עזה", במרחק 2.5 קילומטרים מהעיר עזה, על אדמות קיבוץ בארות יצחק הישן, שתושביו העדיפו לעזוב אותו לאחר קרב הבלימה והגבורה שלהם מול הצבא המצרי במלחמת העצמאות. בטקס העלייה על הקרקע השתתפו אלוף פיקוד דרום, משה דיין, מפקד הנח"ל, משה נצר, מנהל אגף הנוער במשרד הביטחון, אליהו שומרוני, ואברהם הרצפלד. מקימי ההיאחזות היו בני מספר מחלקות של הנח"ל, בהם מחלקה שקיבלה הכשרה של תשעה חודשים בתל יוסף. הנקודה הוקמה במימון הסוכנות היהודית ואת המתיישבים הדריכו שני מדריכים מתל יוסף. חיילי הנח"ל גידלו במקום 600 דונם של ירקות, בהם 300 דונם בצל ועיבדו 8,500 דונם. במהלך שנת 1952 נקראה ההיאחזות "כפר עזה", עד ששם זה ניתן לקבוץ יגב הסמוך.
בספטמבר 1953 אוזרח ההיאחזות על ידי גרעין נח"ל של בני רחובות, קריית חיים ותל אביב של התנועה המאוחדת כקיבוץ במסגרת איחוד הקבוצות והקיבוצים.
בשדות נחל עוז נמצא אתר ההנצחה לבארות יצחק הישן ולנופלים בקרבות מלחמת העצמאות.
מקום היישוב נקבע בהתאם לצורכי הביטחון של אותה תקופה בסמוך לגבול על כביש עזה-באר שבע, מאות מטרים מגבול רצועת עזה, מול שכונת שג'אעייה שבמזרח עזה. המוטו הציוני "הגבול יעבור במקום בו יסתיים התלם החרוש האחרון" יושם הלכה למעשה בשדות נחל עוז. לא הייתה גדר סביב רצועת עזה וגם לא כביש מערכת. הסימון היחידי לגבול עם מצרים לאורך רצועת עזה, מצידו המזרחי, היה קו התלם – חריץ באדמה שחרשו חקלאי האזור על קו הגבול. מצידו המערבי של התלם בהפרש של 500 מטר זו מזו היו עמדות של האו"ם.